ГуфIэгъуэ пшыхьым зыхуагъэхьэзыр
Курыт школыр къэзыуххэм ят экзаменхэм я иужьрейхэр дыгъуасэ зэфIэкIащ. Апхуэдэу плъытэ хъунущ ЕГЭ-м и Iыхьэ нэхъыщхьэм къызэщIиубыдэ къэпщытэныгъэхэр ныбжьыщIэхэм ятауэ.
КъБР-м ЕгъэджэныгъэмкIэ, щIэныгъэмрэ щIалэгъуалэм я IуэхухэмкIэ и министерствэм и пресс-IэнатIэм и унафэщI Мыз Залинэ хъыбар къызэрыдигъэщIамкIэ, къэпщытэныгъэхэр ныкъусаныгъэншэу зэфIэзыха ныбжьыщIэхэм иджы зыхуагъэхьэзыр школыр къызэраухым траухуа гуфIэгъуэ пшыхьым. Ди республикэм и курыт школхэм ар щекIуэкIынущ мэкъуауэгъуэм и 24-м. ГуфIэгъуэ пшыхьхэм щIадзэнущ сыхьэт 16-м. Ахэр екIуэкIынущ сыхьэт 22-рэ пщIондэ.
Гъуэгу махуэ, курыт школыр къэзыух ныбжьыщIэхэ. Фи мурадхэмрэ хъуэпсапIэхэмрэ Тхьэм фалъигъэIэс.
КЪАРДЭН Маритэ.
